Navala
Navala (angļu: Municipality of Naval, filipīniešu: Bayan ng Naval, varaju: Bungto han Naval, sebuāņu: Lungsod sa Naval) ir municipalitāte Filipīnās, Austrumu Visaju reģionā, Biliranas provinces administratīvais centrs. Atrodas Biliranas salas rietumu krastā pie Biliranas šauruma; municipalitātes jurisdikcijā ir arī Higatanganas sala 13 km uz rietumiem. Kā mazpilsēta (pueblo) dibināta 1869. gadā. Nozīmīgs salas transporta, saimnieciskais, izglītības un kultūras centrs.